Fåset

Fåset er ei bygd i Tynset kommune i Innlandet med 334 innbyggere per 2015. 

Bygda har en egen barneskole, med klasser fra 1. til 7. trinn med tilhørende barnehage. Bygda har også to musikkorps, Fåset skolekorps (stiftet i 1966) og Fåset musikklag (stiftet 20. april 1892). Forsamlingshuset «Gimle» ble bygget i 1927/1928 og ble restaurert i 1958. Senere ble forsamlingshuset omgjort til grendehus.

Fra Fåset går fylkesvei 2244 gjennom Fådalen til Savalen, hvor en finner «Julenissens hus», alpinanlegg, hotellet Savalen Fjellhotell og Spa, og hytteområder.

 Referanser 

Kategori:Bosetninger i Tynset
Kategori:Bygder og grender i Innlandet
Kategori:Bosetninger ved Glomma